Ministru kabineta rīkojuma projekta

**„Par valsts meža zemes Bukultu ielā 10C, Rīgā, atsavināšanu”** sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44.panta ceturtās daļas 3.punkta „b” apakšpunkts.Publiskas personas mantas atsavināšanas likuma (turpmāk – Atsavināšanas likums) 4.panta ceturtās daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Meža likuma 44.panta ceturtās daļas 3.punkta „b” apakšpunktā noteikto, zemesgrāmatā ierakstītas valsts meža zemes atsavināšanu vai privatizāciju pilsētās var atļaut ar ikreizēju Ministru kabineta rīkojumu, privatizējot, kā arī atsavinot ēku (būvju) īpašniekiem zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 ha platībā.Meža likuma 44.panta trešajā daļā 3.punktā „b” apakšpunktā noteiktais meža zemes atsavināšanas izņēmums, 0,12 hektāru ierobežojums attiecas nevis uz ēku būvju apsaimniekošanai piesaistīto zemesgabalu, bet uz šajā zemes vienībā esošo meža zemi. Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Meža likuma 3.panta pirmā daļa noteic kāda zeme ir šā likuma objekts. Konkrētajā gadījumā Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs un tā ir meža platība 0,0580 ha apmērā.Meža likuma 44. panta piektajā daļā noteikts, ka šā panta ceturtās daļas 3. punktā minētā zeme privatizējama vai atsavināma Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā. Savukārt saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 4.panta otro daļu, valstij vai pašvaldībai piederošu apbūvētu zemesgabalu nodod atsavināšanai un atsavina saskaņā ar Atsavināšanas likumu, ja šajā likumā nav noteikts citādi. Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums nosaka valstij vai pašvaldībai piederoša zemesgabala atsavināšanas jomā termiņu līdz kuram persona var iesniegt atsavināšanas ierosinājumu, lai kā maksāšanas līdzekli par atsavināmo apbūvētu zemesgabalu varētu izmantot īpašuma kompensācijas sertifikātus un šis termiņš likumā ir definēts kā pa pabeigšanas datums (2006.gada 31.augusts). Ievērojot to, ka atsavināšanas ierosinājums no apbūves īpašnieka - SIA „Ganību parks” par valsts zemesgabala Bukultu ielā 10C, Rīgā, atsavināšanu ir saņemts 2014.gada 22.janvārī, kas ir pēc likumā noteiktā pabeigšanas datuma - 2006.gada 31.augusta, valsts apbūvētu zemesgabalu Bukultu ielā 10C, Rīgā, atsavina saskaņā Atsavināšanas likumu.Atbilstoši Atsavināšanas likuma 4.panta ceturtās daļas 3.punktā noteiktajam publiskas personas nekustamā īpašuma atsavināšanu var ierosināt zemesgrāmatā ierakstītas ēkas (būves) īpašnieks (kopīpašnieki), ja viņš vēlas nopirkt zemesgabalu, uz kura atrodas ēka (būve).Saskaņā ar Atsavināšanas likuma 5.panta trešo daļu lēmumu par valsts īpašumā esošu apbūvētu zemesgabalu nodošanu atsavināšanai, par kuriem Atsavināšanas likuma 4.panta ceturtās daļas 3.punktā minētās personas noteiktā kārtībā ir iesniegušas atsavināšanas ierosinājumu, pieņem valsts akciju sabiedrība "Valsts nekustamie īpašumi". Atbilstoši Atsavināšanas likuma 5.panta trešajai daļai, Valsts akciju sabiedrība "Valsts nekustamie īpašumi" nedrīkst nodot atsavināšanai apbūvētu zemesgabalu, par kuru Ministru kabinets ir lēmis, ka tas nepieciešams valsts pārvaldes funkciju veikšanai saskaņā ar Valsts pārvaldes iekārtas likumu. Tā kā nav pieņemts Ministru kabineta lēmums par to, ka valsts nekustamais īpašums Bukultu ielā 10C, Rīgā, ir nepieciešams valsts pārvaldes funkciju veikšanai saskaņā ar Valsts pārvaldes iekārtas likumu, valsts īpašumā esošo apbūvētu zemesgabalu var nodot atsavināšanai Atsavināšanas likuma noteiktajā kārtībā.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē valsts akciju sabiedrība „Valsts nekustamie īpašumi” (turpmāk – VNĪ), izņemot šā panta 1.1, 1.2 un 1.3 daļā minētos gadījumus.**Valsts nekustamais īpašums** (nekustamā īpašuma kadastra Nr. 0100 018 0020) **sastāv no zemes vienības** (zemes vienības kadastra apzīmējums 0100 018 0020) **0,5809 ha platībā ‑ Bukultu ielā 10C, Rīgā** (turpmāk – valsts zemes vienība).Īpašuma tiesības uz valsts zemes vienību ir nostiprinātas Latvijas valstij Satiksmes ministrijas personā Rīgas pilsētas zemesgrāmatas nodalījumā Nr.100000471645; lēmuma datums: 18.01.2010. Valsts zemes vienībai noteikti šādi apgrūtinājumi kas atzīmes veidā ierakstīts Rīgas pilsētas zemesgrāmatas nodalījumā Nr.100000471645:– *ekspluatācijas aizsargjoslas teritorija ap ūdensvadu, kas atrodas līdz 2 m dziļumam – 0.0432 ha platībā;**- ekspluatācijas aizsargjoslas teritorija gar ielu vai ceļu – sarkanā līnija - 0.2231 ha platībā;**- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju – 0.0049 ha platībā;**- ekspluatācijas aizsargjoslas teritorija ap elektrisko tīklu gaisvadu līniju pilsētās un ciemos ar nominālo spriegumu līdz 20 kilovoltiem – 0.035 ha platībā;**- individuāli noteikta vides un dabas resursu aizsargjoslas (aizsardzības zonas) teritorija ap valsts un vietējās nozīmes kultūras pieminekli – 0.5809 ha platībā;**- zemes īpašniekam nepiederoša būve vai būves daļa – 0.0675 ha. platībā;*Valsts zemes vienībai noteiktie lietošanas mērķi: 0801 – *komercdarbības objektu apbūve 0,0748 ha platībā;*0701 ‑ *vienstāva un divstāvu daudzdzīvokļu māju apbūve – 0,4809 ha platībā;* 1103 ‑ *dzelzceļa staciju, autoostu, civilo lidostu un upju ostu apbūve – 0,0252 ha platībā*.Atbilstoši Nekustamā īpašuma valsts kadastra informācijas sistēmas datiem par zemes vienības platības sadalījumu pa lietošanas veidiem, valsts zemes vienībai 0,0580 ha platībā noteiktais lietošanas veids ir *mežs*, zemes vienībai 0,5229 ha platībā ‑ *zeme zem ēkām*. Saskaņā ar 18.06.2014. meža inventarizācijas lietu Nr.804103207 valsts zemes vienībā ietilpst meža zeme – 0,0600 ha platībā. Saskaņā ar Meža likuma 3. panta pirmās daļas 1. punktu Meža likuma objekts ir zeme, kas Nekustamā īpašuma valsts kadastra informācijas sistēmā reģistrēta kā mežs.Atbilstoši informācijai no Nekustamā īpašuma valsts kadastra informācijas sistēmas nekustamā īpašuma novērtējums kadastrā ir noteikts 246858 *euro,* tajā skaitā zemes vienībaskadastrālā vērtība uz 01.01.2017. noteikta 246808 *euro,* savukārtzemes vienībā ietilpstošāsmežaudzes vērtība ir noteikta 50 *euro*. Saskaņā ar Nekustamā īpašuma valsts kadastra likuma 76.pantā noteikto, *nekustamā īpašuma novērtējums kadastrā ir nekustamā īpašuma kadastrālās vērtības un nekustamā īpašuma sastāvā esošās mežaudzes vērtības summa. Mežaudzes vērtību Kadastra informācijas sistēmā ieraksta, pamatojoties uz Valsts meža dienesta ziņām*.Valsts zemes vienība ir apbūvēta. Uz valsts zemes vienības atrodas sabiedrības ar ierobežotu atbildību „Ganību parks" īpašumā esošs nekustamais īpašums (nekustamā īpašuma kadastra Nr. 0100 518 0084) ‑ Bukultu ielā 10C, Rīgā, kas sastāv no dienesta tehniskās ēkas-stacijas (būves kadastra apzīmējums 0100 018 2039 001). Īpašuma tiesības uz minēto nekustamo īpašumu ir nostiprinātas Rīgas pilsētas zemesgrāmatu nodalījumā Nr.100000477278, lēmuma datums:26.11.2012.Par valsts zemes vienību 13.09.2013. starp sabiedrību ar ierobežotu atbildību „Ganību parks” un Satiksmes ministriju noslēgts Apbūvētas valsts zemes nomas līgums Nr.03-10/36-2013 nomniekam piederošā būvju īpašuma uzturēšanai un apsaimniekošanai. Līgums noslēgts līdz 2033.gada 31.martam, un tiek izbeigts, ja nomnieks iegūst īpašuma tiesības uz valsts zemes vienību. Rīgas pilsētas zemesgrāmatas nodalījumā Nr.100000471645 sabiedrībai ar ierobežotu atbildību „Ganību parks” uz valsts zemes vienību nostiprināta nomas tiesība.VNĪ 22.01.2014. ir saņēmusi sabiedrības ar ierobežotu atbildību „Ganību parks” 17.01.2014. atsavināšanas ierosinājumu (reģistrēts VNĪ ar Nr.862) par valstij piederošās zemes vienības atsavināšanu. 29.09.2014. VNĪ no Satiksmes ministrijas ir saņēmusi valsts zemes vienības atsavināšanai nepieciešamos dokumentus.Pamatojoties uz Rīgas domes Īpašuma departamenta Īpašuma iegādes un perspektīvās attīstības pārvaldes 17.10.2014. vēstuli Nr. DIIP-14-194-nd, tika apturēta valsts zemes vienības atsavināšana apbūves īpašniekam - sabiedrībai ar ierobežotu atbildību „Ganību parks”, jo tika konstatēts, ka saskaņā ar Rīgas vēsturiskā centra un tā aizsardzības zonas teritorijas plānojumu, tā jaunajā redakcijā (Rīgas domes 07.02.2006. saistošie noteikumi Nr.38 “Rīgas vēsturiskā centra un tā aizsardzības zonas teritorijas izmantošanas un apbūves noteikumi” ar grozījumiem, kas apstiprināti ar Rīgas domes 18.06.2013. saistošajiem noteikumiem Nr.220), zeme vienība atrodas Jauktas apbūves teritorijā un Ielu teritorijā (sarkanajās līnijās), un lietderības apsvērumu dēļ pašvaldība lūdza nevirzīt zemes vienības, pašreizējā platībā un konfigurācijā, nodošanu atsavināšanai, jo zemes vienības daļa aptuveni 2240 m2 platībā ir nepieciešama pašvaldības autonomo funkciju realizēšanai.Sabiedrība ar ierobežotu atbildību „Ganību parks” ar 25.05.2016. vēstuli Nr. 0516-02 informējusi VNĪ, ka ir precizēts zemesgabala apgrūtinājuma plāns un 23.11.2015. zemesgrāmatā tika reģistrēta atzīme - *ekspluatācijas aizsargjoslas teritorija gar ielu vai ceļu - sarkanā līnija 0.2231 ha platībā*, līdz ar to, zemes vienības atsavināšana sabiedrībai ar ierobežotu atbildību „Ganību parks” neietekmē pašvaldības autonomās funkcijas īstenošanu. Vienlaikus ar šo vēstuli sabiedrība atkārtoti lūgusi virzīt atsavināšanai valsts zemes vienību visā tā platībā.Rīgas domes Īpašuma departamenta Īpašuma iegādes un perspektīvās attīstības pārvalde ar 22.06.2016. vēstuli Nr. 6-3/DIIP-16-165-nd, informējusi, ka tuvāko piecu gadu darba plānos minētā zemesgabala robežās nav paredzēta ielu projektēšana un izbūve, kā arī informē, ka piekrīt valsts zemes vienības atsavināšanai.Persona, kurai ir pirmpirkuma tiesības uz apbūvētu valsts zemes vienību ir apbūves īpašnieks sabiedrība ar ierobežotu atbildību „Ganību parks”. Minētā persona atbilst:1) Atsavināšanas likuma 4.panta ceturtajā daļā minētajām personām, kuras var ierosināt valsts zemesgabala atsavināšanu. 2) likuma „Par zemes reformu Latvijas Republikas pilsētās” 20.panta otrajā daļā noteiktajām personu lokam, kuras zemi īpašumā var iegūt šā likuma 22.panta kārtībā, kas noteic, ka pērkot zemi ir nepieciešama pašvaldības priekšsēdētāja piekrišana. Rīgas pilsētas domes priekšsēdētāja piekrišana saņemta - 21.06.2016. izziņa Nr. DIIP-16-598-iz. Saskaņā ar iepriekš minētājā Rīgas domes izziņā norādīto, likuma Par zemes reformu Latvijas Republikas pilsētās” 21.pantā minētie ierobežojumi ir ievēroti.Lai rastu piemērotāko un efektīvāko risinājumu mērķa sasniegšanai, Rīkojuma projekts ir sagatavots balstoties uz šādiem lietderības apsvērumiem:1.VNĪ saskaņā ar Atsavināšanas likumā noteikto ne vēlāk kā divu mēnešu laikā no dienas, kad saņemts atsavināšanas ierosinājums un visi atsavināšanai nepieciešamie dokumenti, kas apliecina personas pirmpirkuma tiesības jāpieņem lēmumu par valstij piederoša apbūvēta zemesgabala nodošanu atsavināšanai. Attiecībā uz SIA "Ganību parks” apbūvēta valsts zemesgabala Bukultu ielā 10C, Rīgā, atsavināšanu par pēdējo dokumentu lēmuma par valstij piederoša apbūvēta zemesgabala nodošanu atsavināšanai tiks uzskatīts Ministru kabineta rīkojums par atļauju nodot atsavināšanai valsts zemesgabala sastāvā esošo meža zemi.2. Ministru kabineta lēmuma pieņemšanas nepieciešamība noteikta Meža likuma 44.panta ceturtās daļas 3.punkta „b” apakšpunktā saskaņā ar kuru zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu atsavinot zemi ēku (būvju) īpašniekiem pilsētās – zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā – zemesgabala Bukultu ielā 10c, Rīgā, sastāvā esošās meža zemes platība ir 0,0580 ha apmērā. 3. Ar Ministru kabineta 2016. gada 3. maija rīkojumu Nr. 27 „Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” ir apstiprināts Valdības rīcības plāns Deklarācijas par Māra Kučinska vadītā Ministru kabineta iecerēto darbību īstenošanai. Minētā rīcības plāna 43.1. apakšpunktā ir dots uzdevums Tieslietu ministrijai sadarbībā ar Ekonomikas ministriju un Finanšu ministriju izstrādāt risinājumu piespiedu dalītā īpašuma attiecību daudzdzīvokļu mājās izbeigšanai, sabalansējot regulējuma ietekmi uz uzņēmējdarbību un sociālo vidi. Dotā uzdevuma mērķis cita starpā ir radīt tiesisko pamatu un mehānismus dalītā īpašuma tiesiskai izbeigšanai un ierobežot dalītā īpašuma turpmāku veidošanos. Vēršam uzmanību, ka minētajā Valdības deklarācijā norādīto prioritāšu sasniegšana ir ne tikai vienas atbildīgās ministrijas jautājums, bet visu ministriju sadarbības jautājums. Ievērojot iepriekš minēto, atsavinot apbūvētu valsts zemesgabalu Bukultu ielā 10C, Rīgā, apbūves īpašniekam, tiks izbeigtas dalītā īpašuma tiesiskās attiecības, tajā skaitā arī piespiedu nomas tiesiskās attiecības.4. Pieņemot Ministru kabineta lēmumu par valsts meža zemes atsavināšanu, SIA „Ganību parks” tiks dota iespēja realizēt tās publiskās subjektīvās tiesības - iegūt īpašumā valsts zemi zem privātpersonai piederošajām ēkām, Atsavināšanas likuma noteiktajā kārtībā.5. Izvērtējot lietderības apsvērumus attiecībā uz valsts meža zemes nodalīšanu, ir secināts:1. valsts zemes vienība atrodas Rīgas pilsētas administratīvajā teritorijā. Valsts zemes vienībai piegulošās teritorijas ir rūpnieciskās ražošanas uzņēmumu, noliktavu, zeme dzelzceļa infrastruktūras nodalījuma joslā, un individuālo, vienstāva un divstāvu māju apbūves teritorijas, kuru sastāvā nav meža zeme;
2. zemes vienības platība ir pārāk neliela, lai nodarbotos ar mežsaimniecību, kā arī tā nerobežojas ar AS „Latvijas valsts meži” apsaimniekošanā esošajām teritorijām, kā arī valsts meža zeme nenodrošina meža funkciju, jo zemes vienībai noteiktie lietošanas mērķi: 0801 – komercdarbības objektu apbūve 0,0748 ha platībā;0701 - vienstāva un divstāvu daudzdzīvokļu māju apbūve – 0,4809 ha platībā; 1103 - dzelzceļa staciju, autoostu, civilo lidostu un upju ostu apbūve – 0,0252 ha platībā, nav saistīti ar mežsaimniecisko darbību;
3. nodalot meža zemi, tiktu mākslīgi radīts neapbūvēts valsts zemesgabals 580 m2 platībā, kas saskaņā ar Meža likumā noteikto ierobežojumu, nav atsavināms. Kā liecina Finanšu ministrijas (VNĪ) pieredze, šādu platības ziņā nelielu zemesgabalu pārņemšanā savā valdījumā nav ieinteresēta ne Zemkopības ministrija, ne AS „Latvijas valsts meži”, jo zemesgabala platība ir pārāk maza, lai nodarbotos ar mežsaimniecību, kā arī tā nerobežojas ar AS „Latvijas valsts meži” apsaimniekošanā esošajām teritorijām. Ja tiktu izveidots šāds nekustamais īpašums, valstij būtu pienākums uzturēt to;
4. Zemkopības ministrija ar 07.11.2016. atzinumu Nr.3.4-2e/2575/2016 ir atbalstījusi Rīkojuma projekta tālāku virzību, no kā secināms, ka nekustamā īpašuma Bukultu ielā 10c, Rīgā, sastāvā esošā meža zemes platība nav nepieciešama meža politikas īstenošanai;
5. Arī pēc zemes vienības atsavināšanas jaunajam zemes īpašniekam būs saistošas zemes vienības izmantošanas prasības atbilstoši zemes lietošanas mērķiem un apsaimniekojot meža zemi, būs jāievēro vispārējās normatīvo aktu prasības meža apsaimniekošanā;
6. Uz atsavināšanas procesu ir attiecināms pienākums lietderīgi rīkoties ar finanšu līdzekļiem un mantu. Atbilstoši Publiskas personas finanšu līdzekļu un mantas izšķērdēšanas novēršanas likuma 3.pantam, lietderīga rīcība nozīmē to, ka, rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu; manta atsavināma un nododama īpašumā vai lietošanā citai personai par iespējami augstāku cenu. Arī Valsts pārvaldes iekārtas likums nosaka vērtēt lietderības apsvērumus lēmumu pieņemšanā un uzliek par pienākumu valsts pārvaldes un pašvaldību iestādēm censties rast piemērotāko un efektīvāko risinājumu attiecīgā mērķa sasniegšanai. Ar Rīkojuma projektu sasniedzamais mērķis ir zemes vienības atsavināšana apbūves īpašniekam, lai zemi un ēku apvienotu vienā nekustamajā īpašumā un, lai izbeigtu dalītā īpašuma pastāvēšanu.

Ievērojot to, ka valsts zemes vienība atrodas kultūras pieminekļu aizsardzības zonā un nav iekļauta Valsts aizsargājamo kultūras pieminekļu sarakstā kā atsevišķs valsts nozīmes kultūras piemineklis, bet atrodas UNESCO Pasaules kultūras mantojuma objekta "Rīgas vēsturiskais centrs" ar aizsardzības Nr.852 aizsardzības zonā (apgrūtinājuma kods 7314020202), uz valsts zemes vienības atsavināšanu neattiecas likuma “Par kultūras pieminekļu aizsardzību” 8.panta nosacījumi. (Valsts kultūras pieminekļu aizsardzības inspekcijas 2016.gada 5.jūlija elektroniski sniegtā informācija). Ņemot vērā, ka par valsts zemes vienību ir saņemts atsavināšanas ierosinājums no uz zemes esošo būvju īpašnieka, VNĪ Īpašumu izvērtēšanas komisija 2016.gada 12.augustā (prot. Nr. IZKP-16/18, 5.punkts) ir pieņēmusi lēmumu ‑ normatīvajos aktos noteiktajā kārtībā sagatavot un virzīt izskatīšanai Ministru kabinetā attiecīgu Ministru kabineta rīkojuma projektu par valsts zemes vienībā ietilpstošās meža zemes atsavināšanu 0,0580 ha platībā.Saskaņā ar ierakstu Rīgas pilsētas zemesgrāmatas nodalījumā Nr.100000471645, zemes vienības uzmērīšanas pamats ir bijis 2005.gada 22.decembra Ministru kabineta rīkojums Nr.833 „Par publiskās lietošanas dzelzceļa infrastruktūras objekta statusa maiņu”, ar kuru tika noteikts, ka zemesgabals, uz kura atrodas dzelzceļa infrastruktūras objekts „Stacija Rīga – Krasta” ir ierakstāms uz valsts vārda Satiksmes ministrijas personā. No iepriekš minētā ir secināms, ka iepriekš minētajam infrastruktūras objektam tika piesaistīts tieši šāds zemesgabals 5809 m2 platībā, kas tika arī ierakstīs zemesgrāmatā uz valsts vārda Satiksmes ministrijas personā.Valsts zemes vienība visā tā platībā ir nodota apbūves īpašnieka - SIA „Ganību parks” likumīgā lietošanā piederošā būvju nekustamā īpašuma uzturēšanai un apsaimniekošanai, pamatojoties uz Apbūvētas valsts zemes nomas līgums Nr.03-10/36-2013. Ievērojot iepriekš minēto, kā arī Meža likuma 44.panta ceturtās daļas 3.punkta „b” apakšpunktā noteikto, ar ikreizēju Ministru kabineta rīkojumu var atļaut atsavināt būvju īpašniekam, atsavinot valsts zemes vienību, atsavināt arī tajā ietilpstošo valsts meža zemi 0,0580 ha platībā.Pēc Ministru kabineta atļaujas saņemšanas par valsts zemes vienībā ietilpstošās meža zemes atsavināšanu, VNĪ zemes vienību kopā ar tajā ietilpstošo meža zemi, atsavinās saskaņā ar Atsavināšanas likuma 4.panta ceturtās daļas 3.punktu, 5.panta trešo daļu, 37.panta pirmās daļas 4.punktu, pieņemot attiecīgu VNĪ valdes lēmumu par apbūvēta valsts zemesgabala atsavināšanu apbūves īpašniekam.Valsts zemes vienības (tajā skaitā zemes vienībā ietilpstošās valsts meža zemes) atsavināšanai nebūs nepieciešami papildus līdzekļi no valsts budžeta, jo VNĪ valsts zemes vienības atsavināšanu īstenos par saviem līdzekļiem. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts zemes vienības atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt valsts zemes vienības pārdošanas vērtību, ņemot vērā, ka zemes vienības atsavināšana (nosacītās cenas noteikšana) tiks organizēta pēc Ministru kabineta rīkojuma un VNĪ lēmuma pieņemšanas. Rīkojuma projekts attiecas uz publiskās pārvaldes politiku.  |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija (VNĪ). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kura ierosinājumi valsts nekustamā īpašuma Bukultu ielā 10C, Rīgā, atsavināšanu- uz valsts zemes vienības esošās apbūves īpašnieks - sabiedrība ar ierobežotu atbildību „Ganību parks”.Rīkojuma projekta būtība skar Ministru kabineta tiesības pieņemt lēmumu par zemesgrāmatā ierakstītas valsts meža zemes privatizāciju pilsētās, pamatojoties uz Meža likuma 44.panta ceturtās daļas 3.punkta „b” apakšpunktu.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību kā valsts saimniecības nozari neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas.Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti.* |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Meža likuma 44.panta ceturtajā daļā noteikto zemesgrāmatā ierakstītas valsts meža zemes, kas nepieciešama ēku (būvju) uzturēšanai, atsavināšanu var atļaut tikai ar ikreizēju Ministru kabineta rīkojumu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par rīkojuma projekta izpildi atbildīgā ir Finanšu ministrija un VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros ar tām pieejamiem resursiem. |
| 3. | Cita informācija | Nav. |

*Anotācijas III, IV un V sadaļa – projekts šīs jomas neskar.*

Finanšu ministre D.Reizniece- Ozola

Bružas 67024927

vita.bruzas@vni.lv